Diari Oficial de la Generalitat Valenciana


Sumari del DOGV 7838, del 27-07-2016 (2016/5910)

RESOLUCIÓ de 21 de juliol de 2016, del director general de Relacions amb les Corts, per la qual es disposa la publicació del conveni entre l'Agència Valenciana del Turisme, el Patronat Provincial de Turisme Castelló «Costa Azahar», l'Associació Intermunicipal Catí, Culla, Benassal i Ares del Maestrat, i l'Associació d'Empresaris ASHOTUR, per al desenvolupament del Pla de Competitivitat Turística de l'Associació Intermunicipal Catí, Culla, Benassal i Ares del Maestrat, per a l'exercici 2016.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7838

Data del DOGV
:   27-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5910


Data del document
:   21-07-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 21 de juliol de 2016, del director general de Relacions amb les Corts, per la qual es disposa la publicació del conveni entre l'Agència Valenciana del Turisme, el Patronat Provincial de Turisme Castelló «Costa Azahar», l'Associació Intermunicipal Catí, Culla, Benassal i Ares del Maestrat, i l'Associació d'Empresaris ASHOTUR, per al desenvolupament del Pla de Competitivitat Turística de l'Associació Intermunicipal Catí, Culla, Benassal i Ares del Maestrat, per a l'exercici 2016. [2016/5910]  
L'Agència Valenciana del Turisme, el Patronat Provincial de Turisme Castelló «Costa Azahar», l'Associació Intermunicipal Catí, Culla, Benassal i Ares del Maestrat, i l'Associació d'Empresaris ASHOTUR han subscrit, prèvia tramitació reglamentària, el dia 21 de juny de 2016, el conveni per al desenvolupament del Pla de Competitivitat Turística de l'Associació Intermunicipal Catí, Culla, Benassal i Ares del Maestrat, per a l'exercici 2016.  
  
En compliment del que establix l'article 111.3 de la Llei 8/2010, de 23 de juny, de la Generalitat, de Règim Local de la Comunitat Valenciana, procedix la publicació en el Diari Oficial de la Comunitat Valenciana del conveni esmentat, que ha quedat inscrit en el Registre de Convenis de la Generalitat amb el número 479/2016 i que figura com a annex d'aquesta resolució.  
  
València, 21 de juliol de 2016.- El director general de Relacions amb les Corts: Antonio Torres Salvador.  
  
  
Conveni entre l'Agència Valenciana del Turisme, el Patronat Provincial de Turisme Castelló «Costa Azahar», l'Associació Intermunicipal Catí, Culla, Benassal i Ares del Maestrat, i l'Associació d'Empresaris ASHOTUR, per al desenvolupament del Pla de Competitivitat Turística de l'Associació Intermunicipal Catí, Culla, Benassal i Ares del Maestrat, per a l'exercici 2016.   
  
Castelló, 21 de juny de 2016  
  
REUNITS  
  
D'una part,  
El secretari autonòmic i president de l'Agència Valenciana de Turisme, Francesc Colomer Sánchez, en virtut del que disposen l'article 3 del Decret 102/2015, d'1 de juliol, del Consell, pel qual cessen i es nomenen les persones titulars de secretaries autonòmiques de la Generalitat (DOCV 7564, 6 de juliol), i l'article 5 del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOCV 7566, 8 de juliol), qui intervé en aquest acte en nom i representació de l'esmentada entitat de dret públic adscrita a la Presidència de la Generalitat, amb personalitat jurídica pròpia, que es regula pel que disposa l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana de Turisme. El domicili d'aquesta entitat de dret públic, als efectes d'aquest document, és l'ubicat a València, al carrer de Castán Tobeñas, 77, ciutat administrativa 9 d'Octubre, torre II, planta tercera.  
  
La seua legitimació i representació per a aquest acte es deriva del que estableix l'apartat dos.e) de l'article 5 del Decret 209/2004, de 8 d'octubre, en virtut del qual el president de l'Agència Valenciana de Turisme exercirà la representació permanent de l'Agència en la firma de convenis i està autoritzada la firma d'aquest conveni per acord del Consell de data 17 de juny de 2016, i tot això complint el que estableix l'article 12.6.a del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el registre d'aquests.  
  
D'altra part,  
Javier Moliner Gargallo, president del Patronat Provincial de Turisme Castelló Costa Azahar, qui intervé en nom d'aquest, segons l'acord de nomenament del Ple de l'Excel·lentíssima Diputació Provincial de Castelló de data 26 de juny de 2015, i està autoritzat per a la subscripció d'aquest conveni en virtut de l'article 34 de la Llei 7/1985, de 2 d'abril, reguladora de les bases de règim local.  
  
  
D'altra part,  
Carlos Escorihuela Artola, president de l'Associació Provincial d'Empresaris d'Hostaleria i Turisme de Castelló (ASHOTUR), els estatuts de la qual van ser dipositats en el Servei de Treball de Castelló el 23 de juny de 1977, qui intervé en nom i representació d'aquesta, que té el domicili social a Castelló, a l'avinguda del Doctor Clará, núm. 36.  
  
La seua legitimació i representació per a aquest acte es deriva de la seua condició de president de la referida associació, en virtut del nomenament efectuat en l'Assemblea General de data 20 de febrer de 2012 i d'acord amb el que estableix l'article 23 dels seus estatuts socials.  
  
  
I d'una altra part,  
Pablo Roig Ferrando, president de l'Associació Intermunicipal Catí, Culla, Benassal i Ares del Maestrat (Castelló), qui té legitimació i representació per a la subscripció d'aquest conveni per la seua condició i càrrec de president de la referida associació segons l'acord de nomenament del Comité de Direcció del dia 19 de desembre de 2015, autoritzat per a subscriure aquest conveni d'acord amb el que disposen la disposició addicional cinquena, apartats 2 i 3, de la Llei 7/1985, de 2 d'abril, reguladora de les bases de règim local, i l'article 17, lletra a), dels estatuts de l'associació, de data 2 de desembre de 2015.  
  
Les parts compareixen en la representació que tenen de les seues respectives institucions i associacions, es reconeixen manera recíproca capacitat per a formalitzar aquest conveni i, a aquest efecte,  
  
EXPOSEN  
  
Primer. En el marc del Pla estratègic global de turisme de la Comunitat Valenciana 2010-2020, és un aspecte fonamental el manteniment, l'adaptació i la millora de les destinacions turístiques madures i també el creixement i el desenvolupament de les destinacions turístiques incipients, amb l'objecte de mantindre la competitivitat de la nostra oferta turística i la seua posició en el mercat nacional i internacional. Per a l'èxit d'aquest objectiu, una de les claus de les actuacions que s'emprenguen ha de ser l'increment de la coordinació entre administracions i la col·laboració publicoprivada. En un entorn canviant i fortament competitiu, és imprescindible una estratègia conjunta de les administracions públiques i del sector privat que cristal·litze en l'assumpció de compromisos concrets per part dels agents que intervenen en la configuració i l'oferta dels serveis turístics. Amb aquesta finalitat, la Generalitat, mitjançant l'Agència Valenciana de Turisme, llança la iniciativa dels plans de competitivitat turística de les destinacions de la Comunitat Valenciana oberts a distintes possibles fórmules de col·laboració publicoprivada amb les diputacions provincials, ens locals i associacions empresarials del sector turístic.  
Segon. Els plans de competitivitat turística de la Comunitat Valenciana es configuren com una iniciativa de la Generalitat, instrumentada per mitjà de la formalització de convenis entre l'Agència Valenciana de Turisme, en col·laboració amb altres administracions públiques i ens privats, destinada a la innovació, modernització, foment i consolidació dels productes turístics valencians des de la perspectiva de l'oferta, atenent fonamentalment criteris de millora de la competitivitat, sostenibilitat i reequilibri socioterritorial.  
Tercer. Els plans de competitivitat turística naixen amb una vocació d'enfocament territorial de l'activitat turística, d'acord amb les directrius arreplegades en la Llei 3/1998, de 21 de maig, de la Generalitat, de Turisme de la Comunitat Valenciana, i que per mandat exprés d'aquesta es va concretar en l'elaboració del Pla d'espais turístics de la Comunitat Valenciana.  
El Pla d'espais turístics és un document de planificació indicativa que proposa la Generalitat per al conjunt de les administracions públiques, que té un caràcter transversal i que inclou propostes que afecten diferents àmbits competencials, a més de l'estrictament turístic.  
  
S'estructura en unes directrius generals, que afecten tot el territori, i considera diferents aspectes: urbanisme i ordenació del territori, cultura i patrimoni, oferta turística, medi ambient, etc. Les directrius generals es complementen amb les directrius particulars desenvolupades per als vint-i-un espais turístics en què s'ha delimitat la Comunitat, i defineixen línies d'actuació concretes per a cada un dels espais esmentats.  
  
Els plans de competitivitat es configuren, per tant, com una actuació en la línia de desenvolupament del Pla d'espais, i persegueixen posar en valor els factors ambientals, econòmics i socioculturals des d'una perspectiva integral. També persegueixen una millor distribució de l'activitat turística al territori valencià i contribuir al reequilibri entre els espais litorals més dinàmics i aquells d'interior susceptibles de major desenvolupament turístic.  
Quart. A l'Agència Valenciana de Turisme, adscrita a la Presidència de la Generalitat, li correspon el foment de l'activitat turística; el desenvolupament i la millora del sector turístic; la creació, implantació i adequació de nous productes i recursos turístics; l'execució, coordinació i impuls d'accions de promoció i desenvolupament del sector turístic, i la potenciació d'aquesta oferta per mitjà de la comercialització, informació i difusió del producte turístic de la Comunitat Valenciana. Per a tot això, i pel que fa a aquest conveni, té entre els seus objectius potenciar les seues actuacions en coordinació o col·laboració amb altres ens i administracions públiques, la qual cosa redundarà de forma directa o indirecta en la consecució dels seus fins, segons estableix l'article 2 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana de Turisme.  
  
Cinqué. Constituïxen els pilars importants dels plans de competitivitat turística: la sostenibilitat, entesa en tres facetes: econòmica, social i ambiental; la incorporació de les noves tecnologies de la informació i comunicació a la prestació dels serveis turístics amb la finalitat de millorar la qualitat i la sostenibilitat en la gestió de les destinacions; i també l'orientació cap a la creació i posada en el mercat de productes turístics experiencials en aquelles destinacions turístiques en sorgiment o incipients.  
Sisé. Per a la consecució dels fins i objectius descrits anteriorment, el Patronat Provincial de Turisme Castelló Costa Azahar manifesta que hi donarà suport i hi prestarà col·laboració, cosa que es materialitzarà activament per mitjà de la firma d'aquest conveni.  
Seté. L'Associació Intermunicipal Catí, Culla, Benassal i Ares del Maestrat declara que el turisme és un eix estratègic per al seu desenvolupament econòmic, una via de millora per a les condicions de vida dels seus ciutadans i un motor per a la generació de renda i ocupació; per això, segons els seus estatuts, l'Associació té, entre els seus fins, la promoció turística del territori que afecta els quatre municipis i la consolidació d'aquests com a punt d'interés turístic i cultural.  
  
Els municipis integrats en l'Associació disposen d'una àmplia i variada dotació de recursos de tot tipus, tant de caràcter cultural i patrimonial com naturals i paisatgístics, susceptibles de transformació en productes turístics atractius per a la demanda.  
Per tant, per mitjà de l'execució del Pla de competitivitat turística, l'Associació es compromet a dur a terme les actuacions que s'hi arrepleguen tendents a l'adequació, millora, requalificació i adaptació de la seua oferta i a la creació de productes turístics competitius.  
Huité. L'associació d'empresaris ASHOTUR es compromet a involucrar els seus membres perquè col·laboren activament en la consecució dels objectius del pla per mitjà de l'adequació de la seua oferta de productes i serveis a les finalitats d'aquest conveni.  
Nové. En aquest context, amb la finalitat de consensuar les pautes d'actuació de cada una de les parts firmants en qüestions d'interés comú i de fixar el marc general i la metodologia per al desenvolupament de la col·laboració en les qüestions referides a l'execució i el compliment d'aquest conveni i dels successius que puguen formalitzar-se per al desenvolupament del Pla de competitivitat turística de l'Associació Intermunicipal Catí, Culla, Benassal i Ares del Maestrat, ha sigut subscrit per les parts firmants un protocol general en data 20 de juny de 2016, en els termes que estableix l'article 3.2.a del Decret 176/2014, de 10 d'octubre, del Consell, pel qual regula els convenis que subscriga la Generalitat i el registre d'aquests.  
Desé. D'acord amb el que s'ha exposat anteriorment, les administracions firmants consideren adequada a les seues competències respectives i fins concurrents la col·laboració per al desenvolupament del Pla de competitivitat turística de l'Associació Intermunicipal Catí, Culla, Benassal i Ares del Maestrat.  
  
És per això que les parts firmants acorden formalitzar aquest conveni, segons les següents  
  
CLÀUSULES  
  
Primera. Objecte  
De conformitat amb el que estableix l'article 11.1.d del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, aquest conveni té per objecte articular la col·laboració entre les parts firmants amb l'objectiu de desenvolupar i executar el Pla de competitivitat turística de l'Associació Intermunicipal Catí, Culla, Benassal i Ares del Maestrat corresponent a l'exercici 2016. Per a això, es procedeix amb aquest conveni a la concessió directa, en l'exercici 2016, d'una subvenció nominativa a l'Associació Intermunicipal Catí, Culla, Benassal i Ares del Maestrat en els termes que estableixen l'article 168.1.a) de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions; els articles 22.2 i 28.1 de la Llei 38/2003, de 17 de novembre, General de Subvencions, i l'article 11.4.a del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el registre d'aquests.  
Les actuacions que es proposen executar amb el Pla persegueixen la consecució dels següents objectius:  
- augment de la qualitat dels serveis turístics del territori,  
- millora del medi urbà i natural,  
- ampliació i millora dels espais d'ús públic,  
- augment, diversificació i millora de l'oferta complementària,  
- posada en valor dels recursos turístics,  
- creació de nous productes,  
- sensibilització i implicació de la població i agents locals en una cultura de qualitat.  
Les actuacions que es proposen executar amb aquest Pla es desenvoluparan al territori i sobre els recursos i serveis de titularitat dels municipis que integren l'Associació, i seran executades per l'Associació en els termes que assenyala l'apartat 3.2.5 de la clàusula tercera d'aquest conveni.  
  
Segona. Condició de beneficiari  
D'acord amb el que estableix l'article 11 de la Llei 38/2003, de 17 de novembre, General de Subvencions, l'Associació Intermunicipal Catí, Culla, Benassal i Ares del Maestrat reuneix actualment les característiques i condicions òptimes per a la posada en marxa, el desplegament i l'execució d'un pla de competitivitat turística en el seu àmbit territorial, tal com figura en les directrius generals i particulars del Pla d'espais turístics de la Comunitat Valenciana. L'objecte d'aquesta subvenció coincideix amb l'objecte de l'associació.  
Amb caràcter previ a la firma d'aquest conveni, i com a beneficiari d'una subvenció, l'Associació Intermunicipal Catí, Culla, Benassal i Ares del Maestrat declara de manera responsable que compleix les condicions i assumeix les obligacions establides en els articles 13 i 14 de la Llei 38/2003, de 17 de novembre, General de Subvencions.  
  
Tercera. Obligacions de les parts  
De conformitat amb el que estableix l'article 11.1.d del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el registre d'aquests:  
3.1. Per a la millor consecució dels objectius d'aquest pla, l'Agència Valenciana de Turisme i el Patronat Provincial de Turisme Castelló Costa Azahar es comprometen a considerar prioritaris, dins dels seus programes d'actuacions, aquells projectes convergents que contribuïsquen a dotar d'un major abast els objectius d'aquest conveni, i, en concret, s'obliguen a:  
3.1.1. Assessorar l'Associació Intermunicipal Catí, Culla, Benassal i Ares del Maestrat en tot el que és necessari per a la posada en marxa, el desplegament i l'execució del Pla de competitivitat turística de l'Associació Intermunicipal Catí, Culla, Benassal i Ares del Maestrat. Aquesta labor serà realitzada principalment per mitjà de la comissió de seguiment que es cree a aquest efecte en els termes que especifica la clàusula setena d'aquest conveni.  
3.1.2. Finançar les actuacions que comprenguen el desenvolupament del Pla en el percentatge i en les condicions especificades en la clàusula cinquena d'aquest conveni, d'acord amb les consignacions previstes en el pressupost de 2016.  
L'Agència Valenciana de Turisme es compromet a subvencionar la quantitat de 100.000 euros i el Patronat Provincial de Turisme Castelló Costa Azahar es compromet a subvencionar la quantitat de 100.000 euros.  
3.1.3. Exigir a l'Associació i a la resta de parts firmants el compliment de les disposicions i obligacions establides en aquest conveni.  
  
3.1.4. Donar publicitat en les seues pàgines web d'aquest conveni i el seu text íntegre en els termes establits en l'article 9.c de la Llei 2/2015, de 2 d'abril, de Transparència, Bon Govern i Participació Ciutadana de la Comunitat Valenciana (DOCV 7500, 08.04.2015).  
  
3.2. L'Associació Intermunicipal Catí, Culla, Benassal i Ares del Maestrat es compromet a executar, amb la major diligència, les actuacions que constitueixen l'objecte de desplegament del Pla i a destinar els recursos humans i materials que siguen necessaris per a complir els terminis d'execució i maximitzar els resultats perseguits per aquest.  
Així mateix, l'Associació es compromet a:  
- Procurar el coneixement i la difusió de la filosofia, els objectius i les realitzacions del Pla entre la població i els agents turístics del territori de l'Associació.  
- Vetlar per l'exercici de l'activitat turística de la zona.  
- Fomentar la sostenibilitat econòmica, social i mediambiental de la zona, i, especialment, la qualitat del medi ambient urbà i natural i la dels serveis públics.  
- Evitar el creixement incontrolat dels nuclis turístics i de l'oferta d'allotjament.  
- Vetlar per l'estricte compliment de la normativa urbanística i d'ordenació territorial.  
A més, l'Associació està obligada, en els termes que estableix l'article 14 de la Llei 38/2003, de 17 de novembre, General de Subvencions, a:  
3.2.1. Desenvolupar el quadre d'actuacions que s'annexa a aquest conveni i que, de forma motivada, proposa l'Associació per a executar i desenvolupar, durant l'exercici 2016, per mitjà del pla, actuacions que complisquen els paràmetres, les característiques i les condicions necessaris per a poder ser desenvolupades dins del termini i en la forma corresponent en el Pla de Competitivitat Turística.  
3.2.2. Obrir un compte corrent en una entitat financera que, únicament i exclusivament, estiga destinat als pagaments i ingressos derivats del desplegament i l'execució del Pla de competitivitat turística.  
  
3.2.3. Designar el personal tècnic i el personal de l'Associació, o, a falta d'això, el personal tècnic dels ajuntaments que componen l'Associació Intermunicipal Catí, Culla, Benasal I Ares del Maestrat, que estarà encarregat de la labor tecnicoadministrativa del desplegament i l'execució del pla, i que serà l'interlocutor directe amb la resta d'administracions firmants.  
A aquests efectes, si es considera necessari, segons les circumstàncies, la Comissió de Seguiment podrà autoritzar la contractació, per part de l'Associació, amb càrrec o no al Pla, segons els casos, d'una gerència que col·labore activament amb els òrgans de l'Associació en les labors administratives i tècniques d'impuls, desenvolupament, execució, justificació i posada en marxa de les actuacions executades amb el pla, i siga la interlocutora directa entre els representants de l'Associació Intermunicipal Catí, Culla, Benassal i Ares del Maestrat, l'Agència Valenciana de Turisme, el Patronat Provincial de Turisme Castelló Costa Azahar i l'associació d'empresaris d'ASHOTUR, en el si de la Comissió de Seguiment.  
La gerència no podrà realitzar cap actuació que revista caràcter d'autoritat pública, llevat que siga exercida per un funcionari públic.  
En tot cas, si s'opta per la contractació d'una gerència per part de l'Associació, haurà de subjectar-se al que disposa l'article 29 de la Llei General de Subvencions, sobre subcontractació d'activitats subvencionades.  
3.2.4. Finançar, en la part que corresponga, les actuacions del pla, en la forma, terminis i condicions que s'assenyalen en la clàusula cinquena d'aquest conveni, tot això d'acord amb les consignacions previstes en el pressupost de l'exercici 2016.  
3.2.5. Executar, sota la seua responsabilitat, i justificar davant de l'Agència Valenciana de Turisme i el Patronat Provincial de Turisme Castelló Costa Azahar totes les actuacions del Pla en la forma i terminis que s'assenyalen en la clàusula setena d'aquest conveni.  
La quantitat subvencionada per l'Associació al Pla serà de 100.000 euros.  
Per a això, l'Associació Intermunicipal Catí, Culla, Benassal i Ares del Maestrat serà la responsable de la redacció, quan siga necessari, de tots els projectes d'obres i tècnics; la sol·licitud i obtenció de permisos, autoritzacions i llicències ajustats a dret, i la realització de les contractacions necessàries segons algun dels procediments que corresponga dels previstos en el Text Refós de la Llei de Contractes del Sector Públic i amb el compliment de la legislació aplicable.  
L'Associació executarà les actuacions que calga desenvolupar per mitjà del Pla sota la seua responsabilitat, i actuarà dins de tot el seu territori, en cada cas segons el tipus d'actuació, sobre els recursos i serveis de titularitat dels ajuntaments que en formen part (Catí, Culla, Benassal i Ares del Maestrat). Per a. això, els ajuntaments esmentats col·laboraran i autoritzaran a tots els efectes (jurídics, pressupostaris, comptables i materials) la intervenció de l'Associació Intermunicipal al seu territori, i sobre els seus elements patrimonials, infraestructures i serveis en la mesura que això siga necessari per a l'execució de les actuacions.  
  
L'Associació podrà subcontractar fins al 100 % de l'import de les actuacions objecte d'aquest conveni, i en aquest cas caldrà ajustar-se al que disposa els articles 29, apartats 2 i 3, i en l'article 31.3 de la Llei 38/2003, de 17 de novembre, General de Subvencions, si és el cas.  
  
3.2.6. Conservar els documents justificatius de l'aplicació dels fons percebuts, incloent-hi els documents electrònics mentre puguen ser objecte de les actuacions de comprovació i control.  
3.2.7. Sotmetre's a les actuacions de comprovació que haja d'efectuar la resta d'administracions firmants, així com qualssevol altres de comprovació i de control financer.  
3.2.8. Realitzar les actuacions de publicitat, comunicació i senyalització d'obres i de les actuacions que indique la Comissió de Seguiment, amb l'objecte de dotar de notorietat i visibilitat el pla, tant per a la població local com per a visitants i turistes.  
3.2.9. Mantindre en tot moment informats els membres de la Comissió de Seguiment del desenvolupament de les actuacions i de l'estat de la tramitació dels expedients, així com aportar qualsevol informació i documentació que siga requerida a aquests efectes.  
3.2.10. Mantindre les finalitats que persegueix el Pla manifestades amb aquest conveni, fins i tot després de la finalització de la seua vigència temporal en els termes legalment establits.  
En el cas d'actuacions d'inversió, els béns immobles i mobles, les instal·lacions i les actuacions executades per mitjà del Pla hauran de destinar-se als fins per als quals han sigut autoritzades i es destinaran a aquest fi durant un mínim de cinc anys en el cas de béns inscriptibles en un registre públic, i durant un mínim de dos anys per a la resta de béns inventariables. L'incompliment d'aquesta obligació de destinació, que es produirà en tot cas amb l'alienació o gravamen del bé, serà causa de reintegrament, i el bé quedarà afecte al pagament del reintegrament esmentat, amb les excepcions previstes en l'article 31.4 i 5 de la Llei 38/2003, de 17 de novembre, General de Subvencions.  
3.2.11. Comunicar als membres de la Comissió de Seguiment, tan prompte com es conega, l'obtenció de qualssevol subvencions o ajudes per a la mateixa finalitat procedents de qualssevol altra administració o ens públics o privats, en els termes que s'estableixen en l'article 19.2 de la Llei General de Subvencions.  
3.2.12. Complir les obligacions d'informació i transparència establides en Llei 2/2015, de 2 d'abril, de Transparència, Bon Govern i Participació Ciutadana de la Comunitat Valenciana, com a beneficiari de l'ajuda.  
3.2.13. Reintegrar, d'acord amb el que disposa l'article 37 la Llei General de Subvencions, les quantitats percebudes en virtut d'aquest conveni, a més de l'interés de demora, que puguen correspondre, des del moment del pagament de la subvenció, en els casos següents:  
  
1) Incomplir l'obligació de justificació total o parcial en els termes establits en la clàusula sisena d'aquest conveni.  
2) Obtenció de la subvenció sense reunir les condicions establides en aquest conveni o en altres normativa aplicable, o falsejant-les.  
3) Incomplir la finalitat de la subvenció concedida en virtut d'aquest conveni.  
4) Incomplir les condicions i obligacions assumides per l'Associació en virtut d'aquest conveni.  
5) Haver obtingut altres ajudes o subvencions per a la mateixa finalitat que la prevista en aquest conveni, d'una quantia que, aïlladament o en concurrència amb aquesta última o amb altres subvencions o ajudes d'altres administracions públiques o d'altres ens públics o privats, supere el cost de l'actuació objecte d'ajuda amb aquest conveni, de conformitat amb el que estableix l'article 19.3 de la Llei General de Subvencions.  
6) Resistir-se, oferir excuses o negar-se a les possibles actuacions de comprovació i control econòmic, financer i jurídic que puguen sol·licitar les distintes administracions, i obstruir-les.  
7) Complir els requisits i obligacions establits en l'article 13.y 14 de la Llei 38/2003, de 17 de novembre, General de Subvencions, i la resta de condicions que, com a beneficiari de la subvenció, siguen exigides per la llei esmentada i per la resta de normativa aplicable.  
  
3.3. L'Associació d'Empresaris d'ASHOTUR es compromet a:  
- Estimular entre els seus associats l'adopció d'iniciatives i projectes que atenguen la modernització i millora dels establiments, l'elevació de la qualitat dels serveis, l'ampliació de l'oferta complementària i, en general, la millora de la competitivitat.  
- Difondre la filosofia, els objectius i les realitzacions del pla, entre els seus associats.  
- Participar activament en el seguiment de l'execució de les actuacions.  
- Promoure actuacions amb vista a garantir la continuïtat dels impulsos generats pel pla.  
  
Quarta. Execució de les actuacions que cal desenvolupar per mitjà del pla  
4.1. Termini d'execució de les actuacions subvencionades. L'execució de les actuacions objecte d'aquest conveni es realitzarà en els terminis previstos en els projectes elaborats per l'Associació, sense que en cap cas puga sobrepassar el 31 d'octubre de 2016, i amb caràcter excepcional i amb l'autorització prèvia de la Comissió de Seguiment, el 30 de novembre de 2016.  
4.2. Control i seguiment de l'actuació subvencionada. El control de l'execució i seguiment de les obres, subministraments i serveis serà realitzat per l'Associació.   
Qualsevol problema derivat de la interpretació i el compliment d'aquest conveni serà solucionat pels membres de la Comissió de Seguiment del pla.  
4.3. Senyalització de les obres. A més de la senyalització que siga preceptiva, les obres hauran de senyalitzar-se per mitjà dels oportuns cartells en què s'indicarà que es realitzen en col·laboració entre l'Agència Valenciana de Turisme, el Patronat Provincial de Turisme Castelló Costa Azahar, l'Associació Intermunicipal Catí, Culla, Benassal i Ares del Maestrat i l'associació d'empresaris ASHOTUR, en el marc de desenvolupament del Pla de competitivitat turística de l'Associació Intermunicipal Catí, Culla, Benassal i Ares del Maestrat.  
  
4.4. Responsabilitat patrimonial. D'acord amb el que disposa l'article 140.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si a causa de l'execució de les actuacions derivades d'aquest conveni es produeixen lesions en els béns o drets dels particulars, la responsabilitat patrimonial a què, si és el cas, donen lloc serà de l'associació intermunicipal executora.  
  
  
Cinquena. Finançament i pagament  
De conformitat amb el que estableix l'article 34 de la Llei 38/2003, de 17 de novembre, General de Subvencions:  
5.1. Import del pla. L'import total màxim del cost d'execució de les actuacions que comprenen el Pla de competitivitat turística de l'Associació Intermunicipal Catí, Culla, Benassal i Ares del Maestrat corresponent a l'exercici de 2016 ascendeix a tres-cents mil euros (300.000,00 ?), impostos, si és el cas, inclosos, que seran finançats per les administracions firmants d'aquest conveni de la manera següent:  
  
- L'Associació Intermunicipal Catí, Culla, Benassal i Ares del Maestrat hi contribueix amb un terç del total, amb una aportació de cent mil euros (100.000,00 ?).  
- L'Agència Valenciana de Turisme hi contribueix amb un terç del total amb una aportació de de cent mil euros (100.000,00 ?), amb càrrec a l'aplicació pressupostària del capítol vii, programa 751.10, línia S0000814.  
- El Patronat Provincial de Turisme Castelló Costa Azahar hi contribueix amb un terç del total amb una aportació de cent mil euros (100.000,00 ?), amb càrrec a l'aplicació pressupostària del capítol IV 59192 1756773, denominada Subvenció Associació Intermunicipal Culla, Catí Benassal i Ares del Maestrat Pla de Dinamització Turística.  
  
5.2. Reajustament de l'import de la subvenció  
Una vegada exhaurits els terminis a què es fa referència en els apartats 4. 1 de la clàusula quarta i 6.4.1 de la clàusula sisena d'aquest conveni sense que s'hagen finalitzat ni justificat les actuacions del pla, es produirà, després dels oportuns tràmits, la minoració de l'import de la subvenció per a ajustar les aportacions de l'Agència Valenciana de Turisme i del Patronat Provincial de Turisme Castelló Costa Azahar a les actuacions del Pla efectivament executades i justificades per l'Associació.  
Per a dur a terme la minoració de la subvenció es tindrà en compte, si és el cas, tant l'import de les actuacions efectivament justificades per l'Associació com la naturalesa econòmica dels despeses que les conformen, d'acord amb el que disposa la clàusula 6.5 d'aquest conveni.  
  
5.3. Moment i forma de pagament  
Amb caràcter general, el pagament de la subvenció es realitzarà després de la correcta justificació de l'Associació davant de l'Agència Valenciana del Turisme, de les actuacions executades per mitjà del pla, d'acord amb el que estableixen l'article 34 de la Llei General de Subvencions i sense perjuí del que disposa la resta del següent apartat.  
5.3.1. Agència Valenciana del Turisme  
Les quantitats que ha de satisfer l'Agència Valenciana del Turisme es lliuraran, mitjançant una transferència bancària, en el compte obert a aquest efecte per l'Associació, de la manera següent:  
1) A la firma d'aquest conveni i amb caràcter previ a la justificació, es podrà abonar, després de la prestació de la garantia corresponent, en concepte de pagament anticipat, el 15 % de l'import de la subvenció corresponent a l'Agència Valenciana del Turisme, tot això en els termes de l'article 171 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i de l'article 34.4 de la Llei 38/2003, de 17 de novembre, General de Subvencions.  
2) El pagament de la resta de la subvenció es realitzarà després de la correcta justificació, per l'Associació davant de l'Agència Valenciana del Turisme, de les actuacions executades per mitjà del pla, sense perjuí del que estableix el punt 3) següent.  
3) Podran realitzar-se abonaments a compte, que suposaran la realització de pagaments fraccionats que respondran al ritme d'execució de les accions subvencionades, I s'abonaran per una quantia equivalent a la justificació presentada, que inclourà factures i certificats, si és el cas, efectivament pagades per l'Associació, i sempre que la naturalesa i característiques de les accions permeten aquest fraccionament als efectes de pagament. Els abonaments a compte s'aplicaran a l'import pendent de la subvenció, una vegada justificada la quantia corresponent al 15 % lliurat, si és el cas, com a bestreta inicial, a la firma del conveni. El Patronat Provincial de Turisme finançarà el 33,33 % de les despeses que justifique l'associació, i el pressupost subvencionable total és de 300.000 euros.  
5.3.2. Patronat Provincial de Turisme Castelló Costa Azahar  
Podran realitzar-se abonaments a compte, que suposaran la realització de pagaments fraccionats que respondran al ritme d'execució de les accions subvencionades, i s'abonaran per una quantia equivalent a la justificació presentada, i sempre que la naturalesa i característiques de les accions permeten aquest fraccionament als efectes de pagament. Els abonaments a compte s'aplicaran, si és el cas, a l'import pendent de la subvenció, una vegada justificada la quantia corresponent al 15 % lliurat com a bestreta inicial.  
  
Sisena. Justificació de les actuacions  
6.1. Documentació  
De conformitat amb el que estableix l'article 30 de la Llei General de Subvencions, la justificació de les actuacions executades amb càrrec al Pla es realitzarà segons s'assenyala en aquesta clàusula, i constarà de la documentació següent:  
1. Relació numerada de tots els documents que siguen aportats.  
2. Memòria general, en la qual s'arreplegarà el grau de compliment aconseguit en relació amb els objectiu proposats.  
3. Un dossier de premsa i fotogràfic de les actuacions.  
4. Factures originals, o còpies compulsades d'aquestes, totes de data de l'any 2016, corresponents a la realització del Pla d'actuacions annex a aquest conveni. En el cas d'execució d'obres s'adjuntarà una còpia dels corresponents certificats d'obra expedits i informats pels tècnics competents.  
Les factures hauran de complir els requisits regulats en el Reial Decret 1619/2012, de 30 de novembre, pel qual s'aprova el Reglament pel qual es regulen les obligacions de facturació (BOE 289, d'1 de desembre). A aquest efecte, hauran d'arreplegar el nom o la raó social de l'empresa que factura i el seu NIF o CIF; la data d'emissió; el preu unitari i el desglossament de cada un dels conceptes facturats; l'impost sobre el valor afegit de forma diferenciada, quan siga el cas; la base imposable; el tipus d'IVA aplicable; l'import total, i l'IRPF, si és el cas.  
  
5. Certificat del secretari de l'Associació amb el vistiplau del president, acreditatiu dels aspectes següents:  
5.1. Despesa total realitzada de l'activitat subvencionada.  
5.2. Acreditació d'haver seguit en la contractació de les obres o actuacions objecte de la subvenció, el procediment que corresponga dels previstos en el Text Refós de la Llei de Contractes del Sector Públic, en els articles 29 i 31 de la Llei General de Subvencions i la resta de normativa aplicable en la matèria, així com haver sigut aprovades les actuacions executades i el seu pressupost per l'òrgan competent.  
5.3. Terminació i recepció satisfactòries de les obres, serveis o subministraments, amb expressió del cost global.  
6. Declaració responsable del president de l'Associació acreditativa dels aspectes següents:  
6.1. No haver rebut altres subvencions, ajudes o ingressos per a l'actuació objecte d'aquest conveni, o, si els ha rebut, descripció, origen, objecte i import de les activitats subvencionades.  
  
6.2. No estar incurs en cap de les prohibicions arreplegades en l'article 13 i compromís de compliment de les obligacions que estableix l'article 14, així com no ser deutor amb la Generalitat per reintegrament de subvencions en els termes que estableix l'article 34.5, tots de la Llei 38/2003, de 17 de novembre, General de Subvencions.  
  
6.3. En el cas que l'Associació Intermunicipal no deduïsca cap percentatge de les quotes d'IVA suportades, haurà de presentar una declaració jurada pel representant legal per mitjà de la qual es notifique no tindre dret a practicar deduccions per les quotes d'IVA que puga suportar. Així mateix, presentarà un certificat de la Hisenda Pública que acredite que no liquida IVA.  
6.4. Acreditació de recepció, per part de l'Associació, de tots els béns que, si és el cas, el Pla haja posat a disposició del gestor d'aquest, amb el compromís de ser destinat per l'Associació a un ús o servei públic.  
6.5. Acreditació de l'aplicació i utilització dels interessos que, si és el cas, s'hagen generat en el compte bancari del pla, en alguna actuació o finalitat que revertisca en benefici d'aquest.  
7. Documents acreditatius dels pagaments als creditors. Com a justificants de pagament s'admetran:  
7.1. Resguards de transferència (si engloba diverses factures, se n'haurà d'aportar una relació detallada), així com xecs i pagarés, en els termes següents:  
7.1.1. Si la forma de pagament és una transferència bancària, aquesta es justificarà per mitjà del resguard de l'ordre de càrrec, i haurà de figurar en el concepte de la transferència el número de factura o, en defecte d'aquesta, el concepte abonat.  
7.1.2. Si la forma de pagament és el xec o pagaré, el document justificatiu consistirà en una còpia del document (xec o pagaré), acompanyada d'un rebut, firmat i segellat pel proveïdor, en el qual ha d'especificar-se la factura o documentació justificativa de la despesa a què correspon el pagament i la data, el número i la data del xec o, si és el cas, la del venciment del pagaré; davall de la firma figurarà el nom i número del NIF de la persona que firma.  
7.2. Als justificants previstos en els dos números anteriors s'acompanyarà una còpia de l'extracte bancari del càrrec en el compte corresponent de l'operació justificada.  
Així mateix, i amb relació als pagaments, es considerarà efectivament pagada la despesa, als efectes de ser considerada com a subvencionable, amb la cessió del dret de cobrament de la subvenció a favor dels creditors per raó de la despesa realitzada o amb el lliurament a aquests d'un efecte mercantil garantit per una entitat financera o per una companyia d'assegurances.  
8. Còpies compulsades de les actes de les comissions de seguiment celebrades.  
9. Qualsevol altra documentació addicional que puga ser requerida per les administracions firmants segons la normativa aplicable.  
6.2. Compliment d'obligacions tributàries i amb la Seguretat Social  
  
L'Associació haurà d'acreditar convenientment en l'expedient justificatiu, el compliment de les seues les obligacions tributàries i amb la Seguretat Social, en els termes que estableixen el 13 de la LGS i la resta de normativa aplicable.  
No s'efectuarà, per part de l'Agència Valenciana de Turisme, cap transferència a favor del beneficiari, si, abans de l'abonament, l'esmentada associació no es troba al corrent en el compliment de les seues obligacions tributàries i amb la Seguretat Social. Per tal d'obtindre els corresponents certificats que acrediten aquest compliment, l'entitat beneficiària autoritza l'Agència Valenciana de Turisme a obtindre de forma telemàtica les dades que es troben en l'Agència Estatal d'Administració Tributària, en els servicis territorials de la conselleria competent en matèria d'hisenda i en la Tresoreria General de la Seguretat Social, relatives al compliment d'obligacions tributàries i amb la Seguretat Social.  
6.3. Justificació dels abonaments a compte  
Per a la realització d'abonaments a compte, l'Associació haurà de presentar, prèviament, la justificació de la part que corresponga a les actuacions executades. Per a això, haurà de presentar la documentació relacionada en els números 1,4, 5 (excepte el número 5.3), 6 (excepte els números 6.4 i 6.5) i 7, tots corresponents a l'apartat 6.1.anterior de la clàusula sisena; tot això, sense perjuí de qualsevol altra documentació addicional que puga estimar-se convenient sol·licitar per les administracions firmants.  
6.4. Termini i lloc de presentació de la documentació justificativa  
6.4.1. El termini límit de presentació de tota la documentació justificativa és el 30 de novembre de 2016. No obstant això, per circumstàncies excepcionals degudament motivades per l'Associació, la Comissió de Seguiment del pla podrà autoritzar la presentació de documentació justificativa, amb el límit màxim del 10 de desembre de 2016.  
  
6.4.2. La documentació justificativa haurà de presentar-se en els registres corresponents de cada una de les administracions firmants o per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
6.5. Naturalesa econòmica de les actuacions i justificació davant de les diferents administracions  
Les actuacions que execute l'Associació en el marc del Pla de competitivitat turística podran tindre la naturalesa econòmica d'inversions reals o de despeses corrents, d'acord amb el que establisca el quadre d'actuacions que, com a annex I, s'adjunta a aquest conveni.  
D'acord amb el que estableix l'article 31.7 de la Llei General de Subvencions, les despeses financeres podran formar part del cost subvencionable si estan directament relacionades amb l'activitat subvencionada i són indispensables per a l'adequada preparació o execució d'aquesta, i compleixen el límit assenyalat en aplicació del principi de prudència financera (Reial Decret Llei 17/2014). De la mateixa manera, si és el cas, i amb caràcter excepcional, podran ser-ho les despeses de funcionament, amb el límit màxim del 15 % de l'import total del cost de les actuacions que calga executar per mitjà d'aquest conveni, en els termes que assenyalen el mencionat article 31 de la Llei General de Subvencions i els 83 i 72 del Reglament de la Llei General de Subvencions.  
  
  
Atesa la naturalesa econòmica dels crèdits afectats per l'Agència Valenciana de Turisme al finançament d'aquest conveni, als efectes de la justificació de la subvenció, l'Agència només admetrà com a justificants despeses d'inversió realitzades per l'Associació en les actuacions del Pla per un import, com a mínim, igual a la seua aportació, és a dir, 100.000,00 euros.  
Atesa la naturalesa econòmica dels crèdits afectats pel Patronat Provincial de Turisme Castelló Costa Azahar al finançament d'aquest conveni, als efectes de justificació de la subvenció, el Patronat Provincial de Turisme Castelló Costa Azahar només admetrà com a justificants factures de despesa corrent realitzades per l'Associació en les actuacions del Pla per un import, com a mínim, igual a la seua aportació, és a dir, 100.000,00 euros.  
Tot el que estableix aquest punt és sense perjuí de la íntegra execució i justificació de les actuacions del pla, que siguen presentats els expedients justificatius davant de cada una de les administracions firmants, complets, i que reunisquen tota la documentació detallada en aquesta clàusula.  
En cap cas, el cost d'adquisició dels béns o serveis subvencionables podrà ser superior al valor de mercat, en els termes que estableix l'article 31 de la Llei General de Subvencions.  
6.6. Comprovació material de les actuacions  
Els membres de la Comissió de Seguiment realitzaran les oportunes comprovacions materials de les actuacions executades per l'Associació per mitjà del pla, en els termes que estableix l'article 169.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
  
Setena. Comissió de seguiment  
D'acord amb el que estableix l'article 9 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el registre d'aquests:  
7.1. Es crea una comissió de seguiment, com a òrgan mixt de seguiment i de control de les actuacions del Pla de competitivitat turística de l'Associació Intermunicipal Catí, Culla, Benassal i Ares del Maestrat, formada per:  
1) Dos representants designats per l'Agència Valenciana de Turisme.  
2) Dos representants del Patronat Provincial de Turisme Castelló Costa Azahar.  
3) Dos representants designats per l'Associació intermunicipal; el president de la Comissió serà el president de l'Associació o l'alcalde o el regidor designat per a això.  
4) Un representant, si és el cas, de la gerència del Pla o un tècnic de l'associació, que actuarà com a secretari de la Comissió amb veu però sense vot.  
5) Un representant de l'associació d'empresaris.  
6) Podran assistir-hi tècnics que siguen especialistes en els temes que haja debatre la Comissió, que hi participaran amb veu però sense vot.  
7.2. La Comissió de Seguiment es reunirà a iniciativa del seu president o quan algun dels seus altres membres ho sol·licite.  
7.3. S'entendrà vàlidament constituïda la Comissió quan estiguen representades les administracions firmants i un representant de l'Associació.  
7.4. Per a l'adopció d'acords en la Comissió, l'Agència Valenciana de Turisme, el Patronat Provincial de Turisme Castelló Costa Azahar, l'Associació Intermunicipal Catí, Culla, Benassal i Ares del Maestrat i l'associació d'empresaris ASHOTUR comptaran, cada un d'ells, amb un sol vot, i, quant al règim de funcionament, es regirà per les normes generals dels òrgans col·legiats segons la legislació vigent.  
  
7.5. Els acords seran adoptats per majoria simple de les parts, excepte la modificació o la interrupció de les actuacions que cal realitzar i l'adopció del termini extraordinari d'execució i justificació a què es refereix la clàusula quarta, apartat 4.1, i sisena, apartat 6.4.1, que requeriran en tot cas el vot favorable de les dos administracions firmants.  
7.6. La Comissió de Seguiment té les atribucions següents:  
a) Coordinar i assessorar l'Associació en la labor de posada en marxa, execució i desenvolupament del pla, i col·laborar-hi.  
b) Autoritzar el nomenament, i si és el cas, el cessament de la gerència prèviament seleccionada i proposada per l'Associació.  
Totes les qüestions que haja de tractar la Comissió de Seguiment relacionades amb la gerència del Pla seran debatudes sense que hi estiga present, i actuarà com a secretari del Pla qualsevol altra persona prèviament designada a proposta del president de la Comissió.  
c) Supervisar la labor de la gerència.  
d) Proposar totes les despeses que sorgisquen en l'execució de les actuacions perquè siguen aprovades per l'òrgan de l'associació que tinga competències segons els seus estatuts.  
En aquest sentit, la Comissió de Seguiment vetlarà, si és el cas, especialment perquè la naturalesa econòmica de les despeses que s'aproven en la Comissió coincidisca amb la naturalesa de les consignacions pressupostàries de les aportacions al pla de les diferents administracions, d'acord amb el que disposen els apartats 5.1 de la clàusula cinquena i 6.5 de la clàusula sisena.  
e) Aprovar els expedients justificatius i el tancament de les actuacions.  
f) Resoldre els problemes que puguen sorgir d'interpretació i compliment del conveni i del protocol general.  
g) Adoptar les mesures que estime necessàries per a la millor organització i funcionament del conveni.  
h) Dur a terme la comprovació material de les actuacions.  
i) La resta de funcions que se li atribueixen en els termes que estableix l'article 9 del Decret 176/2014, de 10 d'octubre, del Consell, pel que es regulen els convenis que subscriga la Generalitat i el registre d'aquests.  
7.7. El secretari de la Comissió de Seguiment remetrà una còpia de les actes, acords o informes que emeta la Comissió, a la Secretaria Autonòmica de l'Agència Valenciana de Turisme, i als òrgans corresponents del Patronat Provincial de Turisme Castelló Costa Azahar, de l'Associació Intermunicipal Catí, Culla, Benassal i Ares del Maestrat i de l'associació d'empresaris ASHOTUR, en compliment del que disposa l'article 9.3,últim apartat, del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el registre d'aquests.  
  
Huitena. Resolució  
Les parts firmants podran resoldre i deixar sense efecte aquest conveni subscrit, en els supòsits d'incompliment de les obligacions que conté o d'impossibilitat d'execució de les actuacions d'acord amb les condicions establides.  
Així mateix, seran causes de resolució, a més de les anteriorment establides, l'acord mutu de les parts, sempre que raons d'interés públic facen innecessària o inconvenient la continuïtat del conveni, o la renúncia expressa de l'Associació Intermunicipal Catí, Culla, Benassal i Ares del Maestrat per causes sobrevingudes, sense perjuí del que preveu la clàusula tercera d'aquest conveni. En tot cas, i de conformitat amb el que estableix l'article 11.1, lletra f) del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el registre d'aquests, la Comissió de Seguiment decidirà com finalitzar aquelles actuacions que es troben en curs, que finalitzaran en la forma prevista en la Llei 38/2003, de 17 de novembre, General de Subvencions.  
Correspondrà el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament, en tots els casos establits en l'article 37 de la Llei 38/2003.  
  
Novena. Règim de penalitzacions  
L'Associació Intermunicipal Catí, Culla, Benassal i Ares del Maestrat donarà compte a l'Agència Valenciana de Turisme i al Patronat Provincial de Turisme Castelló Costa Azahar, per mitjà de la Comissió de Seguiment del pla, de les demores en l'execució de les obres, amb les conseqüències previstes en la Llei General de Subvencions i el seu reglament de desplegament.  
En el cas que l'actuació o les obres objecte d'aquest conveni se sotmeten als procediments de contractació previstos en els articles 212 i següents del Text Refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre, d'acord amb el que preveuen les anteriors clàusules tercera i sisena, l'Associació Intermunicipal Catí, Culla, Benassal i Ares del Maestrat estarà obligada a establir en els seus plecs de condicions el règim de penalitzacions establit en l'esmentat text legal.  
  
Desena. Vigència  
De conformitat amb el que estableix l'article 11.1.e del Decret 176/2014, de 10 d'octubre, del Consell, pel quals es regulen els convenis que subscriga la Generalitat i el registre d'aquests, aquest conveni entrarà en vigor en el moment de la firma i tindrà efectes des de l'1 de gener de 2016 fins al 31 de desembre de 2016.  
  
Onzena. Compatibilitat amb la normativa europea sobre ajudes públiques  
11.1. Aquest conveni és compatible amb el mercat interior donat que les seues disposicions no afecten els intercanvis comercials entre els estats membres, d'acord amb el que disposa l'article 107.1 del Tractat de Funcionament de la Unió Europea, i perquè no reuneix els requisits acumulatius exigits en l'article esmentat, ja que el seu beneficiari no és una empresa productora de béns o prestadora de serveis en el mercat, sinó una entitat local que actua servint amb objectivitat els interessos generals en virtut de les potestats que té atribuïdes, i, en concret, en l'exercici de l'acció de foment del turisme en el seu conjunt i de l'impuls de nous recursos turístics.  
11.2. Al tractar-se d'un conveni no subjecte a l'article 107.1 del TFUE, i d'acord amb el que estableix l'article 3.4 del Decret 147/2007, de 7 de setembre, del Consell, regulador del procediment de notificació i comunicació a la Comissió Europea dels projectes de la Generalitat adreçats a establir, concedir o modificar ajudes públiques, la subvenció establida per mitjà d'aquest conveni no requereix notificació o comunicació a la Comissió Europea.  
  
Dotzena. Règim jurídic  
Aquest conveni, que és de caràcter administratiu i està exclòs de l'àmbit del Decret 3/2011, de 14 de novembre, que aprova el Text Refós de la Llei de Contractes del Sector Públic, regula la concessió d'una subvenció nominativa a favor de l'Associació Intermunicipal Catí, Culla, Benassal i Ares del Maestrat; el seu règim jurídic és el derivat d'allò que s'ha establit en:  
- El Decret 176/2014, de 10 d'octubre, del Consell, pel que regulen els convenis que subscriga la Generalitat i el registre d'aquests (DOCV 7379, 13.10.2014).  
- La Llei 38/2003, de 17 de novembre, General de Subvencions (BOE 276, 18.11.2003).  
- En el Reial Decret 887/2006, de 21 de juliol (BOE 176, 25.07.2006), pel qual s'aprova el Reglament de subvencions.  
- La Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions (DOCV 7464, 12.02.2015).  
- La Llei 7/1985, de 2 d'abril, reguladora de les bases de règim local (BOE 80, 3 d'abril de1985).  
- La Llei 8/2010, de 23 de juny, de la Generalitat, de Règim Local de la Comunitat Valenciana (DOCV 6296, 24.06.2010).  
- El Reial Decret Legislatiu 2/2004, de 5 de març, pel qual s'aprova el Text Refós de la Llei reguladora de la hisendes locals (BOE 59, 0 9.03.2004).  
- La Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998).  
- La resta de normativa aplicable.  
  
  
Tretzena. Jurisdicció aplicable  
D'acord amb el que estableix l'article 11.1.g del Decret 176/2014, de 10 d'octubre, del Consell, pel qual regulen els convenis que subscriga la Generalitat i el registre d'aquests:  
Les qüestions litigioses que puguen sorgir respecte a aquest conveni se sotmetran als òrgans de la jurisdicció contenciosa administrativa competents.  
  
I com a prova de conformitat amb tot açò, les parts compareixents, fent ús de les facultats conferides, firmen aquest document per quadruplicat al lloc i en la data indicats en l'encapçalament.  
  
  
El president de l'Agència Valenciana del Turisme  
Francesc Colomer Sánchez  
  
El president de l'Associació Intermunicipal Catí, Culla, Benassal i Ares del Maestrat  
Pablo Roig Ferrando  
  
El president del Patronat Provincial de Turisme Castelló Costa Azahar  
Javier Moliner Gargallo  
  
El president de l'Associació d'Empresaris ASHOTUR  
Carlos Escorihuela Artola  
  
  
  
ANNEX I  
  
El quadre d'actuacions que cal executar per mitjà del desenvolupament del Pla de competitivitat turística de l'Associació Intermunicipal Catí, Culla, Benassal i Ares del Maestrat, exercici 2016, proposades per aquesta associació el cost global màxim d'execució de les quals ascendeixen a un total de 300.000 euros, és el següent:  
  
DESCRIPCIÓ DE L'ACTUACIÓ  
1. DISSENY PLA D'EXCEL·LÈNCIA TURÍSTICA  
2. CREACIÓ GERÈNCIA I PERSONAL  
3. ASSESSORIA EXTERNA  
4. ACTIVITATS TURÍSTIQUES I PROMOCIÓ  
5. ORGANITZACIÓ CARRERA BTT  
6. CONDICIONAMENT RECURSOS TURÍSTICS